ועדת הכספים, כנסת 17, פרוטוקול מספר 630, 2008-01-29 11:00

סטס מיסז'ניקוב: אני פותח את ישיבת ועדת הכספים בהצעה לדיון מהיר של חבר הכנסת ניסן סלומינסקי בנושא תקציב לרכישת חמישה מכשירי MRI נוספים בארץ.

ניסן סלומינסקי: הדיון היום הוא הדיון השלישי שאנחנו מקיימים בנושא.

ניסן סלומינסקי: הגענו להבנה שמשרד הבריאות צריך להעביר את ההצעה שלו, של המכרז, למשרד האוצר והוא התחייב לעשות זאת בו ביום.

ניסן סלומינסקי: באותו יום היו לי שתי שיחות.

מיכאל דור: הבטחתי תוך 14 ימים.

ניסן סלומינסקי: אתה לא היית כאן אלא המנכ"ל היה.

ניסן סלומינסקי: הוא ידע שאתה מטפל בנושא ואחרי הישיבה הוא ניגש אלי ואמר לי שהנחה את האנשים עכשיו להעביר את החומר.

ניסן סלומינסקי: הסיכום היה שהאוצר יקבל שלושה ימים להחתמת השר.

ניסן סלומינסקי: אנחנו רוצים לבדוק איפה זה נמצא עכשיו.

רות רלבג: אני רוצה לעדכן שעוד אתמול התקיימה שיחה רבת משתתפים כדי לשקלל את כל הנושאים.

רות רלבג: נכון לאתמול הונחינו כבר ואנחנו מתחייבים שהיום-מחר זה יעבור לאוצר.

רות רלבג: זה בהסכמת האוצר.

רות רלבג: רצינו לבקש להגיע למצב בו אנחנו למעשה ניצור החרגה לאותו MRI המבוקש במכון לרפואה משפטית לצורכי המכון לרפואה משפטית באופן שיאפשר את הצורך הלאומי הזה בנפרד בתוך הנושא הזה של שינוי התקנות.

ניסן סלומינסקי: מהי ההחרגה הזאת?

ניסן סלומינסקי: זאת התוספת?

ניסן סלומינסקי: זה מכשיר נוסף?

ראובן קוגן: לא, זה בתוך החמישה.

ראובן קוגן: בסך הכל אני חושב שמבחינת הישיבה הקודמת, כפי שנאמר על ידי משרד הבריאות הם צריכים להעביר אלי היום או בימים הקרובים את אותם קריטריונים שיאמרו איך הולכים לחלק את המכשירים האלה בין בתי החולים השונים.

ראובן קוגן: מצד שני, יש בעיה ספציפית שנקראת בעיית המכון לרפואה משפטית אז מבקש משרד הבריאות לתת אפשרות בתוך חמשת המכשירים האלה, לתת אחד למכון לרפואה משפטית.

ניסן סלומינסקי: מה הבעיה אם יהיו שישה מכשירים?

ראובן קוגן: זה אומר עוד 15 מיליון שקלים.

ניסן סלומינסקי: גם אנשים חיים יבואו לבדיקה במכון?

רות רלבג: זה יחסוך נתיחות שלאחר המוות.

בני דוידסון: המכון לרפואה משפטית שייך לבית החולים אסף הרופא.

בני דוידסון: במסגרת הפעילות שלנו נתקלנו בבעייתיות החוזרת של האוכלוסייה החרדית ואני מוכרח לומר לכם שזה חל גם על האוכלוסייה המוסלמית שמתנגדת לנתיחות מסיבות דת.

ניסן סלומינסקי: אחרים מסכימים?

בני דוידסון: בוא נאמר שיש אוכלוסייה גדולה במדינת ישראל שמתנגדת ואפילו אוכלוסייה חילונית.

בני דוידסון: מי שהוביל את הדבר זאת האוכלוסייה החרדית וגם אוכלוסייה מוסלמית.

בני דוידסון: יש פתרון מדעי לעניין הזה היום והפתרון הוא על ידי שימוש בדימוי דיגיטלי, MRI, ולפעמים גם סי.

בני דוידסון: טי.

בני דוידסון: אבל MRI יותר.

בני דוידסון: הפתרון הזה יכול לחסוך במידה רבה מאוד ואפילו למנוע נתיחות בחלק מהמקרים והדבר הזה הולך ומתפתח.

בני דוידסון: במסגרת הזאת האוצר בהתחלה הסכים להעמיד את ה-MRI באבו-כביר, אבל לא ניתן פיזית להעמיד אותו שם מסיבות אובייקטיביות והאוצר ביקר במקום וראה שאכן אי אפשר.

בני דוידסון: בינתיים גם הייתה יוזמה של תוספת MRI למדינת ישראל ואז אנחנו כאן למעשה תופסים שני ציפורים במכה אחת.

בני דוידסון: ה-MRI שיוצב בבית החולים אסף הרופא יבדוק בכל אמות המידה הנדרשות גם את החיים וגם את המתים.

ראובן ריבלין: אם כן, המכרז הוא לגבי ארבעה ולא לגבי חמישה.

בני דוידסון: לא, לגבי חמישה כאשר לגבי אחד לשר הבריאות יש סמכות לתת אותו לבית חולים שיש לו עוד נושא לאומי.

ראובן ריבלין: מתוך החמישה אחד הולך והשאר הולכים למכרז.

בני דוידסון: לבתי חולים אחרים.

ראובן ריבלין: בתוך החמישה מחריגים אחד.

ראובן ריבלין: זאת אומרת שהוא בכלל לא נכנס לנושא.

ניסן סלומינסקי: הסיכום הוא שביום שני אתה מביא חתימה.

ראובן קוגן: אני מקבל את זה.

רות רלבג: הוא מקבל את זה היום.

ניסן סלומינסקי: אתה מקבל את זה היום.

ניסן סלומינסקי: קריאה: למה לא ניידות לפריפריה?

מיכאל דור: בתוך זה יש פקטור פריפרי מאוד משמעותי.

סטס מיסז'ניקוב: אני לא רוצה לפתוח את זה לדיון.

ניסן סלומינסקי: תקיימו דיון עם משרד הבריאות.

ניסן סלומינסקי: אחרי השלב הזה יגיע עוד שלב ואנחנו סומכים עליו.

ניסן סלומינסקי: אחרי שזה יאושר, נפתח את השלב הבא.

אלישע בר-מאיר: לתקן טעות שהייתה בשתי הישיבות הקודמות.

אלישע בר-מאיר: עלות של MRI הוא 2 מיליון דולר.

אלישע בר-מאיר: אני מנהל רפואי של חברה שמפעילה שתי ניידות במדינת ישראל שמשרתות 11 בתי חולים בפריפריה – 6 בתי חולים בדרום ו-5 בתי חולים בצפון.

אלישע בר-מאיר: סך הכל עלות, אם אנחנו לא היינו מפעילים ניידות שמשרתות את בתי החולים, אין צל צלו של ספק שכל בית חולים מסיבות יוקרה היה רוצה לעצמו MRI והיינו מסיימים עם 11 בתי חולים כפול 2 מיליון דולר, תוריד את עלות ה-MRI ואנחנו מדברים על 18 מיליון דולר לרכישה בלבד.

אלישע בר-מאיר: לגבי השאלה אם זה יופיע במכרז בצורה של פריפריה כמו שפה עלה, בצורה ברורה וחד-משמעית.

רות רלבג: זה מופיע.

מיכאל דור: אתה מתפרץ לדלת פתוחה.

מיכאל דור: זה הדבר הראשון שהכנסנו למכרז.

ניסן סלומינסקי: אתה ודאי יודע שהנושא של העלות של רכישת המכשיר הוא לא רלוונטי כמעט.

ניסן סלומינסקי: יש מספיק תורמים.

ניסן סלומינסקי: הבעיה של האוצר היא לא עלות רכישת המכשיר.

סטס מיסז'ניקוב: תודה רבה.